Case ID: 1088730
Sentence 1: Məhkəmə baxışı iclasında ilk tələb üzrə iddiaçı, ikinci tələb üzə cavabdeh, ilk tələb üzrə iddiaçı, ikinci tələb üzə cavabdeh İddiaçı3 nümayəndəsi qismində izahat verən İddiaçı1, iddia tələbini müdafiə edərək, ikinci tələbi qismən 1/2 paylarda mülkiyyət hüquqlarının tanınması hissədə qəbul edərək, digər hissədə iddia tələbini qəbul etməyərək, 1982-ci ildə mübahisəli əmlaka gəlin gəldiyini, 40 ildir ki, həmin evdə yaşadığını, yoldaşı Rusiyada təhsil aldığından orada qalıb 1991-ci ildə qayıtdıqlarını, 1994-cü ildə qaynatasının vəfat etdiyini, baldızı Kəmalənin təxminən səksənici illərdə ailə qurduğunu, qaynatası öləndə Canpoladın həmin evdə qaldığını, Canpoladın 1996-cı ildə Bakı şəhərinə işləməyə getdiyini, Canpoladın qardaşı və bacısının Bakı şəhərində olduğunu, onların yanına gedib polisə işə düzəldiyini, təxminən 1998-1999-cu ildə qayıdıb gəlib ailə qurduğunu, sonra yoldaşınıda götürüb Bakı şəhərinə getdiyini, 2016-cı ildə yoldaşı Cavanşir öldükdə Canpoladın qayıtdığını, 2017-ci ildə Canpoladın Bakı şəhərindən ailəsini gətirdiyini, həmin vaxtdan Canpoladın ailəsi ilə həmin evdə yaşadığını, evin bir hissəsində Canpoladın ailəsi ilə, bir hissəsində isə özünün qaldığını, Canpoladın həmin miras əmlakda dəyişiklik etmədiyini, tikinti və abadlıq etmədiyini, özünün təmir işləri gördüyünü, evin döşəmə və tavanının olmadığını, özü tərəfindən həmin işləri gördüyünü, mətbəx, hamam, tualet inşa etdirdiyini, 2016-cı ildə yoldaşının vəfat etdiyini, yoldaşı vəfat edəndə toy üçün yığdığı pulu yas mərasiminin təşkili üçün Allahverdi ilə Canpolada verdiyini, yasın Cavanşirin yığdığı pul ilə təşkil olunduğunu, qardaş olaraq yasa 100 manat yazdırdıqlarını, uşaqlarının özlərinə məxsus evlərinin olmadığını, oğlunun 10 ildir ki, Bakı şəhərində kirayədə yaşadığını, həyətə konalizasiya sistemi çəkdirdiyini, qaz, işıq sayğaclarının ayrıldığını, Canpoladın və yoldaşının birgə yaşayış qaydalarına əməl etmədiyini, Canpoladın həmin evə girərək ona şərait yaratmadığını, ona heç nə çatmadığını bildirdiyini, 1991-ci ildən 2016-cı ilədək yoldaşı vəfat edənədək ailəsi ilə həmin evdə yaşadıqlarını, 1994-cü ildə qaynatası öləndə həmin evdə qaynanasının, Canpoladın və özünün ailəsi ilə qaldıqlarını, qaynanasının həmin evdə daima qaldığını, bəzən qışda soyuq olanda qızının evində qaldığını, qaynatasının ölümündən sonra mirasın qəbulu ilə əlaqədar vərəsələr tərəfindən rəsmi müraciətin olunmadığını, qaynanasının ona Canpolad gedib qayıtmayacaq evi abadlaşdır, yaşamaq üçün şərait yarat dediyini, qaynatasının ölümündən sonra miras əmlakda təmir işləri gördüklərini, komunal xidmətlərin pulunu özlərinin ödədiyini, qaynanasının pensiya aldığını, həmin vaxtlarda yoldaşının kərpic zavodunda işlədiyini, sonra daxili qoşunlarda işlədiyini, qazanc gətirdiyini, özünün şirniyatbişirib satdığını, evdə yaşamaq üçün şərait yaratdığını, kanalizasiya sistemini özünün çəkdirdiyini, 2016-cı ildə yoldaşı öləndə həmin evdə qaynanasının, özünün, qızının qaldığını, oğlunun isə Bakı şəhərində yaşadığını, yay vaxtlarında gəldiyini, evin abadlaşdırılmasında oğlunun iştirak etdiyini, vəsait xərclədiyini, qaynanası 2018-ci ildə vəfat edəndə həmin evdə özünün, Canpoladın ailəsi ilə yaşadığını, qızı Gülnarın ailə qurub getdiyini, Cavanşirin tanışının evində hamamda yıxılaraq vəfat etdiyini, Canpoladın miras əmlakdan tək olduğundan ona az pay çatmasını bildirdiyini, 1994-cü ildən evin komunal xərclərini ödədiklərini, Güllünün pensiya aldığını, özünün ehtiyaclarını ödədiyini, Canpoladın isə işləmədiyini qazancının olmadığını, baldızlarının qaynatasının sağlığında ərə getdiklərini, Allahverdinin qaynatasının sağlığında hərbi şəhərcikdə yaşadığını, sonra Bakı şəhərinə köçdüyünü, həyətdə olan çardağın qaynatasının sağlığında qohumları tərəfindən təmannasız düzəldiyini, 1994-cü ildə qaynatası vəfat edəndən sonra Allahverdinin mirası qəbul etmədiyini, şahid Yusif Əhmədovun həyat yoldaşının Canpoladla dayı oğlu bibi qızı qohumluğunun olduğunu, bu səbəbdən düzgün ifadə vermədiyini, 1982-ci ildən həmin mülkdə yaşadığını, əziyyətlərlə mükü abadlaşdırdığını, iddia tələblərinin təmin olunması, ikinci tələb üzrə iddianın qismən X37 adına olan fərdi yaşayış evinin mərhum arvadın (X77) və ərin (X67) ümumi ½ (bərabər) paylarda mülkiyyət hüququnun tanınması hissəsində təmin olunması, digər hissələrdə rədd olunması barədə qətnamə qəbul olunmasını xahiş etdi.